CELEX: 31993R3521
Language: el
Date: 1993-12-21
Title: Κανονισμός (ΕΚ) αριθ. 3521/93 της Επιτροπής της 21ης Δεκεμβρίου 1993 για παρέκκλιση από τον κανονισμό (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με δράσεις προώθησης και εμπορίας υπέρ του βοείου κρέατος ποιότητας και για κατάργηση του κανονισμού (ΕΚ) αριθ. 3380/93

Avis juridique important

|

31993R3521

Κανονισμός (ΕΚ) αριθ. 3521/93 της Επιτροπής της 21ης Δεκεμβρίου 1993 για παρέκκλιση από τον κανονισμό (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με δράσεις προώθησης και εμπορίας υπέρ του βοείου κρέατος ποιότητας και για κατάργηση του κανονισμού (ΕΚ) αριθ. 3380/93  

Επίσημη Εφημερίδα αριθ. L 320 της 22/12/1993 σ. 0019 - 0019 Φινλανδική ειδική έκδοση: Κεφάλαιο 3 τόμος 54 σ. 0076  Σουηδική ειδική έκδοση: Κεφάλαιο 3 τόμος 54 σ. 0076 

ΚΑΝΟΝΙΣΜΟΣ (ΕΚ) αριθ. 3521/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για παρέκκλιση από τον κανονισμό (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με δράσεις προώθησης και εμπορίας υπέρ  του βοείου κρέατος ποιότητας και για κατάργηση του κανονισμού (ΕΚ) αριθ. 3380/93Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2067/92 του Συμβουλίου της 30ής Ιουνίου 1992 σχετικά με δράσεις προώθησης και εμπορίας υπέρ του βοείου κρέατος ποιότητας (1), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 1318/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 3380/93 (3), περιόρισε το πεδίο εφαρμογής των δράσεων προώθησης που προβλέπονται από τον κανονισμό (ΕΟΚ) αριθ. 2067/92 στα κρέατα που  προέρχονται από σφάγια που κατατάσσονται στις διαπλάσεις παχύνσεως 2 και 3- ότι, ενόψει της δυσκολίας εφοδιασμού σε ευνουχισμένα ζώα που υπάγονται στις ποιότητες αυτές, πρέπει να γίνει αποδεκτή, για τα προγράμματα προώθησης που επελέγησαν το 1993, η  χρησιμοποίηση του κρέατος που αντιστοιχεί στην αμέσως ανώτερη διάπλαση παχύνσεως- ότι, μολονότι το μέτρο αυτό έχει ήδη αποτελέσει αντικείμενο του κανονισμού (ΕΚ) αριθ. 3380/93, αφορά εσφαλμένως όλα τα βοοειδή και δεν περιορίζεται μόνο στα ευνουχισμένα ζώα- ότι πρέπει, συνεπώς, να διορθωθεί αυτό το λάθος με την αντικατάσταση του  προαναφερθέντος κανονισμού από τον παρόντα κανονισμό- ότι, υπό τους όρους αυτούς, πρέπει να προβλεφθεί η θέση του σε ισχύ το συντομότερο δυνατό- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά παρέκκλιση από τις ποιοτικές απαιτήσεις που αναφέρονται στο άρθρο 3 σημείο 2 του κανονισμού (ΕΟΚ) αριθ. 1318/93, τα κράτη μέλη μπορούν να αποδεχθούν τη χρησιμοποίηση κρέατος που προέρχεται από ευνουχισμένα ζώα που ανήκουν στη διάπλαση  παχύνσεως 4L ή 4  , όταν αποδεικνύεται, προς ικανοποίηση της αρμόδιας αρχής, ότι ο εφοδιασμός σε κρέας, που προέρχεται από σφάγια που κατατάσσονται στις διαπλάσεις παχύνσεως 2 και 3, δεν επαρκεί για να καλύψει τις ανάγκες των προγραμμάτων προώθησης που  αποφασίσθηκαν το 1993.   Άρθρο 2  Ο κανονισμός (ΕΚ) αριθ. 3380/93 καταργείται.   Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 215 της 30. 7. 1992, σ. 57.  (2) ΕΕ αριθ. L 132 της 29. 5. 1993, σ. 83.  (3) ΕΕ αριθ. L 303 της 10. 12. 1993, σ. 15.